Document ID: 32001D0735

Title and Content:
Απόφαση της Επιτροπής της 17ης Οκτωβρίου 2001 με την οποία τροποποιείται για δεύτερη φορά η απόφαση 2001/550/ΕΚ περί σημάνσεως και χρήσεως του χοιρείου κρέατος κατ' εφαρμογή του άρθρου 9 της οδηγίας 80/217/ΕΟΚ του Συμβουλίου όσον αφορά την Ισπανία [κοινοποιηθείσα υπό τον αριθμό Ε(2001) 3154] (Κείμενο που παρουσιάζει ενδιαφέρον για τον ΕΟΧ) (2001/735/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 6 στοιχείο ζ), Εκτιμώντας τα ακόλουθα: (1) Από τις ισπανικές κτηνιατρικές αρχές δηλώθηκαν εστίες κλασικής πανώλης των χοίρων στην Ισπανία. (2) Βάσει του άρθρου 9 παράγραφος 1 της οδηγίας 80/217/ΕΟΚ, ορίστηκαν αμέσως ζώνες προστασίας και επιτήρησης γύρω από τις εστίες της επιδημίας στην Ισπανία. (3) Οι διατάξεις για τη χρήση σήματος υγειονομικής καταλληλότητας νωπού κρέατος παρατίθενται στην οδηγία 64/433/ΕΟΚ του Συμβουλίου περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων(2), όπως τροποποιήθηκε τελευταία από την οδηγία 95/23/ΕΟΚ(3). (4) Κατόπιν αιτήματος της Ισπανίας, μέσω της απόφασης 2001/550/ΕΚ(4), η Επιτροπή υιοθέτησε ιδιαίτερη λύση όσον αφορά τη σήμανση και τη χρήση χοίρειου κρέατος που προέρχεται από χοίρους οι οποίοι διατηρούνταν σε εκμεταλλεύσεις ευρισκόμενες στη ζώνη επιτήρησης της επαρχίας Lérida και οι οποίοι οδηγήθηκαν στο σφαγείο. (5) Κατόπιν αιτήματος των ισπανικών αρχών, τροποποιήθηκε τότε η απόφαση 2001/550/ΕΚ από την απόφαση 2001/694/ΕΚ της Επιτοπής(5), ώστε να ληφθεί υπόψη η εξέλιξη της κατάστασης και να παραταθεί η ισχύς των θεσπισθέντων μέτρων. (6) Η Ισπανία ζήτησε τώρα να παραταθούν περαιτέρω τα μέτρα που θεσπίστηκαν με την απόφαση 2001/550/ΕΚ, η οποία πρέπει κατά συνέπεια να τροποποιηθεί αναλόγως. (7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Στο άρθρο 1 της απόφασης 2001/550/ΕΚ η φράση "πριν από τις 11 Σεπτεμβρίου 2001" αντικαθίσταται από τη φράση "πριν από τις 10 Οκτωβρίου 2001". 2. Στο άρθρο 6 της απόφασης 2001/550/ΕΚ η φράση "έως τις 15 Οκτωβρίου 2001" αντικαθίσταται από τη φράση "έως τις 20 Νοεμβρίου 2001". Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 17 Οκτωβρίου 2001.

Classification Labels:
1934
311
2394

Label Descriptions:
{"1934": "Πολιτική για την υγεία", "311": "ΥΓΕΙΑ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
5283
2479
122
2106
4590
912
3156
2737
2200
5877

EuroVoc IDs (Expanded): 2442
5283
2479
122
2106
4590
912
3156
2737
2200
5877

Dataset Source: meu

Split: train